**Nu irosiţi timpul**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Avem timp pentru de toate,

Pentru griji, pentru nevoi,

Dar uităm că timpul poate

Să ne tragă înapoi.

Avem timp pentru o ceartă,

Pentru clevetiri şi rele,

Neştiind că ele poartă

Haine roase, haine grele.

Avem timp pentru distracţii,

Pentru cai verzi pe pereţi.

Ne uităm cum muncesc alţii,

Cu ochi mari ca de sticleţi.

N-avem timp pentru o carte,

Pentru a sădi un pom.

N-avem timp să dăm deoparte

Încruntarea unui om.

N-avem timp de-o-mbrăţişare,

De un zâmbet, d-un cuvânt.

Când ne-om mai trezi noi oare?

Viaţa-i scurtă pe pământ!